#### ΟΙΚΟΝΟΜΙΚΟ ΕΠΙΜΕΛΗΤΗΡΙΟ ΤΗΣ ΕΛΛΑΔΑΣ

##### 11Ο ΠΕΡΙΦΕΡΕΙΑΚΟ ΤΜΗΜΑ ΝΟΤΙΟΑΝΑΤΟΛΙΚΗΣ ΠΕΛΟΠΟΝΝΗΣΟΥ

##### Πλ. Κολοκοτρώνη 8,  22100 Τρίπολη   Τηλ 2710-233582 .

##### e-mail: oee11pt@oe-e.gr

#### Τρίπολη 6/10/2022

**Αρ. Πρωτ: Φ1/93**

ΣΥΝΑΝΤΗΣΗ ΕΡΓΑΣΙΑΣ

Συνάντηση εργασίας πραγματοποιήθηκε στις **29 Σεπτεμβρίου 2022** στην αίθουσα του Οικονομικού Επιμελητηρίου στην Τρίπολη, μεταξύ του Διοικητικού Συμβουλίου του 11ου Π.Τ. Ν.Α. Πελοποννήσου του Οικονομικού Επιμελητηρίου Ελλάδας και των Λογιστικών Ενώσεων-Συλλόγων της Περιφέρειας Πελοποννήσου.

Ανταποκρινόμενοι στο κάλεσμα του 11ου Περιφερειακού Τμήματος Ν.Α. Πελοποννήσου του Ο.Ε.Ε, στην δια ζώσης συνάντηση συμμετείχαν εκπροσωπώντας το 11ο Π.Τ **:**

**1**.  ο Πρόεδρος **Γιάννης Μαρινόπουλος,**

**2**.  η Αντιπρόεδρος **Κωνσταντίνα Σαρελάκου,**

**3**. ο Γεν. Γραμματέας **Πάνος Κρητικός**

**4**. ο Οικονομικός Επόπτης **Τσιαμούλος Νικόλαος**

και από την πλευρά των Ενώσεων-Συλλόγων συμμετείχαν **:**

**1**. ο Πρόεδρος του συλλόγου λογιστών Ναυπλίου-Ερμιονίδος **Μπαστούνης Δημήτριος**, από την **Αργολίδα.**

**2**.   ο Πρόεδρος του συλλόγου λογιστών **Αρκαδίας**  **Ασκούνης Γεώργιος**,

**3**.   ο Πρόεδρος του συλλόγου λογιστών **Κορινθίας**  **Ντακοβάνος Ιωάννης**,

**4**.   η Πρόεδρος του συλλόγου λογιστών **Λακωνίας** **Παπαγιαννοπούλου Παναγιώτα**,

**5**.   ο Πρόεδρος του συλλόγου λογιστών **Μεσσηνίας** **Κουτσουμπός Κων/νος**,

καθώς και μέλη των Δ.Σ. των παρευρισκόμενων φορέων.

**Τα αποτελέσματα – συμπεράσματα – προτάσεις της συνάντησης εργασίας ήταν τα κάτωθι:**

1. **Θεσμοθέτηση άδειας ασθενείας και άδειας εγκυμοσύνης** για τους Λογιστές-Φοροτεχνικούς  ελεύθερους επαγγελματίες .

  Προτείνεται  η εξουσιοδότηση από κάθε πελάτη (φυσικό ή νομικό πρόσωπο) στον ΑΦΜ του λογιστή , ούτως ώστε η Α.Α.Δ.Ε. να γνωρίζει ποια ΑΦΜ χρήζουν παράτασης σε περίπτωση ασθένειας/εγκυμοσύνης λογιστή.

**2.** **Μη ύπαρξη δηλωτικών προθεσμιών κατά τη διάρκεια του Αυγούστου** και μεταφορά της λήξης αυτών των  προθεσμιών στις 15 Σεπτεμβρίου.

 Επιπλέον, οι αιτήσεις για κάθε μορφής κρατική παροχή και επιδότηση η οποία συνδέεται  με την υποβολή των φορολογικών δηλώσεων του οικείου οικονομικού έτους  να μετατίθεται η προθεσμία υποβολής τους μετά τη λήξη των φορολογικών δηλώσεων και όχι κατά τη διάρκεια αυτών.

1. **Πιλοτική εφαρμογή των myDATA για τις χρήσεις 2021,2022,2023** χωρίς επιβολή προστίμων και αποσύνδεση συμπλήρωσης εντύπων Ε3 και ΦΠΑ μέχρι η πλατφόρμα να είναι πλήρως λειτουργική.

 **Για τις εν λόγω χρήσεις να υποβάλλονται μόνο τα έσοδα και να χαρακτηρίζονται τα αντικριζόμενα  έξοδα,** ελλείψει οδηγιών για τις τακτοποιητικές εγγραφές και λόγω της   συνεχιζόμενης  υπολειτουργίας  του  **esend.**

**4.** Να θεσμοθετηθεί το **ασυμβίβαστο των  Χρηματοπιστωτικών  Ιδρυμάτων** και   **των  Εταιριών και των συνδεδεμένων επιχειρήσεων αυτών  που είναι  “πάροχοι   ηλεκτρονικής τιμολόγησης” με την άσκηση των επαγγελμάτων     των  Κ.Α.Δ. 69.20 :**

**Δραστηριότητες λογιστικής, τήρησης βιβλίων και λογιστικού ελέγχου - παροχή φορολογικών συμβουλών.**

**5. Πιλοτική εφαρμογή του ΕΡΓΑΝΗ 2 για τις χρήσεις 2022-2023.**

Η επιτυχημένη σύσκεψη ολοκληρώθηκε με την πρόταση **για σύνταξη  ενδεικτικού τιμοκαταλόγου για τις λογιστικές υπηρεσίες,** υπογεγραμμένου και εγκεκριμένου από όλους τους συλλόγους λογιστών της Πελοποννήσου .

Ευχαριστούμε θερμά για την ανταπόκριση των Προέδρων και των υπόλοιπων μελών των Συλλόγων Λογιστών της Ν/Α Πελοποννήσου και για την άψογη συνεργασία με την Διοίκηση του 11ου Π.Τ.

**Για την Διοίκηση του 11ου Π.Τ. Ν/Α Πελοποννήσου του Ο.Ε.Ε.**

**Ο Πρόεδρος**

**Γιάννης Μαρινόπουλος**